Eduskunnan varapuhemies ja yritystukien leikkauksia etsineen työryhmän puheenjohtaja Mauri Pekkarinen palaa vielä tänäänkin epäonnistuneisiin yritystukien leikkausneuvotteluihin.

Yritystukien leikkausta selvittäneen työryhmän puheenjohtaja, keskustan Mauri Pekkarinen avaa tiedotteessaan kompromissiesitystään, jonka ryhmä hylkäsi. Pekkarinen ehdotti, että päästöjä aiheuttavien fossiilisten polttoaineiden tuet poistettaisiin ja energiaveroa alennettaisiin.

Pekkarisen esitys liittyy nykymalliin, jossa energiaintensiivisen teollisuuden sähkövero on vain kolmannes normaalitasosta. Lisäksi yritykset saavat veronpalautuksia jopa 85 prosenttia maksamastaan sähköverosta.

Pekkarisen mielestä veronpalautuksista pitäisi luopua ja paljon energiaa tarvitsevan teollisuuden sähkövero pudottaa eurooppalaisille minimitasolle eli 0,05 senttiin/kwh. Pekkarisen mielestä malli olisi oikeudenmukaisempi "pienille ja keskisuurille yrityksille, jotka nyt maksavat kallista sähköveroa saamatta lainkaan veronpalautusta suurten tapaan".

Pekkarisen mielestä nykyiselle teollisuuden energiaveromallille ei ole perusteita., sillä hänen mukaansa fossiilisen energian käytöstä palkitaan, uusiutuvan käytöstä ei juurikaan.

Pekkarinen toivookin, että hallituksen ensi viikon kehysriihessä asia otettaisiin rohkeasti käsittelyyn.

Lue myös :

Yritystukien jälkipyykki paisuu – SDP:n Rinne: Hätäily olisi voinut viedä kymmeniä tuhansia työpaikkoja